Krim-Observatoire

De Krim-Observatoire ass en astrophysikaleschen Observatoire op der ukrainescher Hallefinsel Krim.

 Positioun 
Déi fréier sowjetesch Ariichtung besteet haut 
 aus dem Observatoire zu Nautschnyj, ongeféier 30 km vu Simferopol ewech a läit 560 m héich.
 an der Sektioun Simejis, 16 km südwestlech vu Jalta (op enger Héicht vun 200m, ).

 Geschicht 

Den Observatoire zu Simejis existéiert schonn zanter 1900. Deemools gouf en als Privatobservatoire gegrënnt a spéider 1912 vum Pulkowo-Observatoire (südlech vu Sankt Petersburg) als südlech Sektioun iwwerholl. No der Zerstéierung am Zweete Weltkrich gouf e bis 1948 nees opgebaut.

D'Ariichtung zu Nautschnyj ass net sou al a gouf eréischt 1949 fäerdeggestallt.
Nom Zesummebroch vun der Sowjetunioun gehéiert den Observatoire zu der Ukrain, allerdéngs gëtt et nieft der Zesummenaarbecht mat europäesche Wëssenschaftler och eng enk Kooperatioun mat Russland.

 Teleskopen an Aarbechten 

Den Observatoire huet e 65 cm Maksutov-Teleskop, zwéi Reflektere mat 1,2 m an 2,6 m Ëffnung, e Koronograph, zwéi Sonnentierm an e 40 cm Duebelastrograph. Ausserdeem ass zu Simejis en 22 m Radioteleskop.

Zu Nautschnyj ass och nach déi d'Süd-Sektioun vum staatleche Sternberg-Institut fir Astronomie vun der Moskauer Lomonossow-Universitéit ënnerbruecht.

De Fuerschungsschwéierpunkt vum Observatoire läit op de Gebidder vun der Sonnephysik, Duebelstäresystemer, Radialvitess vu Stären a Quasaren.

 Kuckt och 
 Observatoire

 Um Spaweck 
 Seite des Sternberg-Instituts 
 Seite des Crimean Astrophysical Observatory  

Kategorie:Astronomesch Observatoiren
Kategorie:Radioteleskopen